《衰至和王达善》
宋代·舒岳祥

衰来知已渐，老去不容迟。
居长常先导，徐行且远期。
相看飘鹤发，久坐绽乌皮。
百岁休嫌短，修名千载垂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。